Îndoliată de moartea fostului său iubit Konstantin Koltsov, survenită marţi, Arina Sabalenka a câştigat, vineri, meciul din turul doi de la la turneul WTA 1000 de la Miami, în faţa Paulei Badosa (6-4, 6-3).
Îmbrăcată în negru, Sabalenka a învins-o pe cea mai bună prietenă a sa din circuit, după o oră şi 23 de minute, într-un meci perturbat de ploaie.
La final, cele două bune pritene s-au îmbrățișat la fileu, iar Sabalenka a avut chiar puterea să zâmbească. Pentru a continua la Miami, bielorusa i-a anunțat pe americani că nu va da nicio declarație, înainte sau după meciuri.
În primul tur, Badosa trecuse de Simona Halep, revenită în circuit după un an şi jumătate.
Aryna Sabalenka & Paula Badosa share a nice exchange at the net ❤
BFF goals. pic.twitter.com/Mmrs0c53iB
— The Tennis Letter (@TheTennisLetter) March 22, 2024
Sabalenka va juca în turul trei cu sportiva ucraineană Anhelina Kalinina, care a trecut de daneza Caroline Wozniacki, scor 5-7, 7-5, 6-4.
Moartea fostului jucător de hochei pe gheaţă din NHL Konstantin Koltsov, iubitul jucătoarei belaruse de tenis Arina Sabalenka, este tratată ca o "aparentă sinucidere", a anunţat, marţi, poliţia din Miami-Dade.
Konstantin Koltsov, care a jucat în NHL, campionatul nord-american de hochei pe gheaţă, a avut trei copii cu soţia sa, Iulia, de care a divorţat în 2020, înainte de a începe o relaţie cu Arina Sabalenka. El avea 42 de ani.